Diari Oficial de la Generalitat Valenciana


Sumari del DOGV 6735, del 15-03-2012 (2012/2632)

RESOLUCIÓ de 12 de març de 2012, de la directora general del Secretariat del Consell i Relacions amb les Corts, de la Conselleria de Presidència, per la qual es disposa la publicació del conveni entre l'Agència Valenciana de Mobilitat i l'Ajuntament de Biar, pel qual s'instrumenta l'encàrrec de gestió a l'Ajuntament de Biar per a l'atorgament d'una nova autorització de taxi.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6735

Data del DOGV
:   15-03-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/2632


Data del document
:   12-03-2012

Organisme emissor
:   Conselleria de Presidència

Tipus de document
:   Resolució

RESOLUCIÓ de 12 de març de 2012, de la directora general del Secretariat del Consell i Relacions amb les Corts, de la Conselleria de Presidència, per la qual es disposa la publicació del conveni entre l'Agència Valenciana de Mobilitat i l'Ajuntament de Biar, pel qual s'instrumenta l'encàrrec de gestió a l'Ajuntament de Biar per a l'atorgament d'una nova autorització de taxi. [2012/2632]  
L'Agència Valenciana de Mobilitat i l'Ajuntament de Biar han subscrit, després de la tramitació prèvia reglamentària, el 18 de gener de 2012, el conveni pel qual s'instrumenta l'encàrrec de gestió a l'Ajuntament de Biar per a l'atorgament d'una nova autorització de taxi.  
En compliment del que establix la clàusula deu del conveni, cal publicar en el Diari Oficial de la Comunitat Valenciana l'esmentat conveni, que ha quedat inscrit en el Registre de Convenis de la Generalitat amb el número 145/2012, i que figura com a annex d'esta resolució.  
  
  
València, 12 de març de 2012.- La directora general del Secretariat del Consell i Relacions amb les Corts: Mª Teresa Lleó Alonso.  
  
  
Conveni pel qual s'instrumenta l'encàrrec de gestió de l'Agència Valenciana de Mobilitat a l'Ajuntament de Biar per a l'atorgament d'una nova autorització de taxi  
  
Biar, 18 de gener de 2012  
  
Reunides  
D'una part, Isabel Bonig Trigueros, presidenta del Consell d'Administració de l'Agència Valenciana de Mobilitat, fent ús de la facultat atribuïda en l'article 15.1.d de l'Acord del Govern Valencià pel qual s'aproven els estatuts de l'Entitat de Transport Metropolità de València.  
I d'una altra, María Magdalena Martínez Martínez, alcaldessa de l'Ajuntament de Biar, facultada expressament per a este acte per l'Acord del Ple de data 11 de juny de 2011.  
Ambdós parts intervenen en nom i representació de les entitats respectives i en exercici de les competències que els estan legalment atribuïdes, es reconeixen mútuament i recíprocament legitimitat i capacitat suficient per a formalitzar el present encàrrec de gestió, i per això  
  
  
Exposen  
I. Que l'article 44 de la Llei 6/2011, d'1 d'abril, de la Generalitat, de Mobilitat de la Comunitat Valenciana, atribuïx a la Generalitat l'exercici de les competències administratives en relació amb el servici de taxi a través de l'Agència Valenciana de Mobilitat, i que poden encomanar-se estes competències als ajuntaments per raó del que establix el punt 5 del mateix article 44.  
II. Que l'Ajuntament de Biar ha manifestat interés per atorgar una nova autorització de taxi, i que disposa a més dels mitjans materials i humans necessaris per a l'exercici de les competències dins del seu terme municipal.  
III. Que per raons d'eficàcia, ambdós parts estimen oportú que el procediment per a l'atorgament, si és el cas, d'una nova autorització de taxi s'efectue per l'Ajuntament de Biar, per a la qual cosa subscriuen este conveni d'encàrrec de gestió a l'empara del que preveu l'article 15 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i que es regix per les clàusules següents.  
  
Clàusules  
  
Primera. Objecte del conveni d'encàrrec de gestió  
És objecte del present conveni l'encàrrec de gestió de la competència per a l'atorgament d'una autorització de taxi per part de l'Agència Valenciana de Mobilitat a l'Ajuntament de Biar.  
Segona. Abast de l'encàrrec  
L'encàrrec inclou l'execució de totes les actuacions que siguen necessàries per a l'atorgament d'una autorització de taxi localitzada al municipi de Biar.  
Queda fora de l'abast de l'encàrrec de gestió l'emissió de la targeta de transport corresponent associada a l'autorització, cosa que ha de fer l'Agència Valenciana de Mobilitat, així com la gestió ordinària (visats, suspensions, etc.).  
  
Tercera. Mitjans materials i humans  
L'Ajuntament de Biar ha d'aportar els mitjans materials i humans necessaris per a l'execució de l'encàrrec de gestió, i correspon així mateix a l'òrgan municipal competent la resolució dels expedients que es tramiten a l'empara de l'encàrrec.  
  
Quarta. Normativa aplicable per a l'execució de l'encàrrec  
Per al dictat i execució dels actes administratius derivats de la gestió de les competències encomanades, ha d'aplicar-se la Llei 6/2011, de la Generalitat, de Mobilitat de la Comunitat Valenciana i la normativa reglamentària que s'aplique.  
  
Quinta. Assessorament tècnic  
En els casos en què l'Ajuntament de Biar necessite assessorament tècnic o jurídic per a l'exercici de les competències encomanades, la Unitat del Taxi de l'Agència Valenciana de Mobilitat ha de prestar suport a les unitats administratives municipals que ho requerisquen.  
  
  
Sexta. Vigilància i interpretació del conveni  
Correspon a la Unitat del Taxi de l'Agència Valenciana de Mobilitat la vigilància de l'execució adequada de l'encàrrec de gestió. En este sentit, la unitat que s'ha dit pot demanar la informació que necessite per a esta funció i consultar en qualsevol moment els expedients que tramite l'Ajuntament.  
Per a la interpretació del conveni i també per a la resolució dels conflictes que es plantegen, es crea una comissió paritària, que està presidida per la directora de l'Agència Valenciana de Mobilitat o el membre del personal de l'Agència que hi delegue.  
  
  
Sèptima. Vigència del conveni  
Este conveni se subscriu per un període de dos anys o fins al compliment dels fins que establix, si açò succeïx abans. No obstant això, el pot denunciar qualsevol de les parts amb un termini de preavís de dos mesos almenys.  
  
Octava. Naturalesa i règim jurídic  
Este conveni té naturalesa administrativa i es regix pels termes i condicions propis i també pel que preveu l'article 15 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
  
Novena. Jurisdicció competent  
Atesa la naturalesa administrativa d'este conveni d'encàrrec de gestió, l'orde jurisdiccional contenciós administratiu és el competent per a resoldre les qüestions litigioses que se susciten entre les parts durant l'execució.  
  
Deu. Publicació  
Este conveni d'encàrrec de gestió s'ha de publicar en el Diari Oficial de la Comunitat Valenciana en els termes que preveu la normativa.  
  
I, com a mostra de conformitat, ambdues parts subscriuen este encàrrec de gestió en quàdruple exemplar al lloc i en la data indicats en l'encapçalament.  
  
Per l'Agència Valenciana de Mobilitat: Isabel Bonig Trigueros.  
Per l'Ajuntament de Biar: María Magdalena Martínez Martínez.